Budiman Mohd Zohdi

Datuk Dr. Budiman Mohd Zohdi (lahir 11 Mac 1972) merupakan seorang ahli politik Malaysia. Beliau ialah bekas penyandang Ahli Dewan Undangan Negeri (ADUN) Sungai Panjang, DUN Selangor dan juga bekas Ahli Parlimen Sungai Besar, DUN Selangor yang mewakili Pertubuhan Kebangsaan Melayu Bersatu (UMNO), parti utama campuran dalam Barisan Nasional (BN). Beliau juga merupakan mantan Pengerusi Lembaga Pengarah Institut Terjemahan & Buku Malaysia (ITBM) yang dilantik pada 9 November 2016 menggantikan Datuk Dr. Shahruddin Md Salleh. Berkhidmat sehingga 9 November 2018. Beliau kini memegang jawatan sebagai Setiausaha Politik Menteri Wilayah Persekutuan, Tan Sri Annuar Musa

Kehidupan peribadi 
Budiman menetap di Sungai Besar bersama isterinya Norma Aida Abdullah dan anak perempuannya, Aida Jasmin Kirana.

Pendidikan 
Beliau memulakan pendidikan tingginya di Politeknik Kota Bharu dan memperolehi Diploma Pemasaran pada tahun 1992, seterusnya beliau melanjutkan pelajaran dalam bidang Pentadbiran Perniagaan di Universiti Kebangsaan Malaysia dan memperolehi Ijazah Sarjana Muda Pentadbiran Perniagaan pada tahun 1997. Pada tahun 2003, beliau memperolehi Ijazah Sarjana Sains (Komunikasi) daripada Universiti Putra Malaysia.

Selain dari itu, beliau juga mempunyai sijil program Neuro-linguistik dari NFNLP USA (Dr William Horton).

Budiman telah menamatkan pengajian Doktor Falsafah (Ph.D) dari Universiti Terbuka Malaysia pada 2022.

Kerjaya 
Beliau bekerja dengan Telekom Malaysia sebagai Pengurus untuk latihan dan kualiti, di bawah Pasukan Kumpulan Perniagaan.

Untuk prestasi kecemerlangannya, beliau kemudiannya ditawarkan jawatan di Pejabat Pembangunan Persekutuan untuk Selangor, di bawah bidang kuasa Pejabat Perdana Menteri mulai 1 Mac 2012 hingga 1 Mei 2013.

Penglibatan NGO 
Budiman adalah Pengerusi Sekretariat Orang Muda Selangor (SERANG), yang merupakan sebuah pertubuhan bukan kerajaan (NGO) yang memperjuangkan isu-isu orang muda di Selangor dan memantau pentadbiran negeri Selangor yang dipimpin oleh Pakatan Rakyat. Mereka biasanya menganjurkan karnival, persembahan pentas dan puisi bacaan dalam usaha untuk menarik lebih ramai orang muda untuk perjuangan mereka.

Antara isu-isu yang dibawa ke hadapan oleh Budiman dan rakan-rakannya adalah pendidikan percuma yang dijanjikan oleh kerajaan negeri.

Anugerah dan penghargaan 
Budiman telah dianugerahkan Pingat Pangkuan Negara (PPN), pingat persekutuan yang diberikan kepada mereka yang aktif dalam pertubuhan bukan kerajaan. Budiman juga menerima anugerah belia negara pada tahun 2011.

Pada 1 November 2020, Beliau telah dianugerahkan Darjah Pangkuan Seri Melaka oleh Yang Di-Pertua Negeri Melaka, TYT Tun Seri Setia (Dr.) Mohd Ali Rustam.

 Pingat Pangkuan Negara (PPN) (2010)

  Darjah Pangkuan Seri Melaka (DPSM) - Datuk (2020)

Keputusan pilihan raya

Rujukan 

Kelahiran 1972
Muslim Malaysia
Orang dari Selangor
Orang hidup
Alumni Universiti Kebangsaan Malaysia
Anggota Pertubuhan Kebangsaan Melayu Bersatu
Ahli Dewan Undangan Negeri Selangor ke-13
Setiausaha Politik (Malaysia)
Ahli Dewan Rakyat, Parlimen Malaysia ke-13
Setiausaha Politik Kabinet Muhyiddin Yassin pertama